
Itega 


Rūgano rūrū rūtegeirwo mūtumia wakwa, Njeeri wa 
Ngūgi, 

Na ningī arīa othe macaragia ūrūmwe wa andū 
airū handū marūma: Abirika; Amerika yothe (Ya 
Gathigathini na ya Gūthini o hamwe na Kananda); 
Rūraya; na Karimbiani na tūcigīrīra twa bathibīki ta 
Fiji na tūcigīrīra twa Solomon; O hamwe na andū airū 
a India na a Irathiro-ria-gatagati, tuge Abirika na ciana 
ciayo thī ngima. 

Na aria othe metikitie ati no mūhaka Abirika itige 
kūnenganagīra ciayo na gathani nayo igacoka kwara 
rahi hari acio yanengera; 

Na aria othe maroiga ati no mūhaka Abirika īrūmie 
na igitire ūtonga waguo Abirika fiteithagie handū ha 
gūtūūra iteithagia Rūraya na Mabūrūri ma Ithūīro. 

Ngatho nyingi kūrī: 

Njoroge Njembura Njaū nī kūndeithia na mataaro 
maingi ngiandika rūgano rūrū, o hamwe na mabu ya 
rūgendo rwa Mfuachuma. 

Wambūi Gakere Njembura, mwandīki wa mbuku 
iria itagwo, Rūthiomi, iria ikumitie thiomi cia Andi 
Airū 

Gatua wa Mbūgwa, Mūrebeti njorua na Muturi wa 
Ciugo, nī ūtaari mūingī harī ciugo cia rūthiomi na 
makiria iria ciigii cayanici. 

Michael Mūkuria ni ūcori wake mbukuini ino. 


„The University Gi lows Lindi anes 


Hi Wahu amūreheire gikombe gia cai, matumbi mert ma mboiro, 
tothi igiri cia thiagī na njemu o hamwe na tūmītura twiri hau 
aikarīte barandaini, Mfuachuma akiamba kūmūthathaya nda na ciara 
cia wendo na kŭmiigirira gata ta aramithikiriria, agicoka akiuga ni 
aigua kaana gakimwariria. 


“Gagakwira atia?” Wahu akīmūria. 

“O cia cayanici na tituri,” akiuga. “Ni ta karamenya ati rūciū ndorete 

Niuyoko mūgomano wigii cayanici na ūturi, Abirika.” 

Mūtumia agikenga igego, akiinia kiongo hanini mwena na mwena. 
"Wanii, anga cayanici na ūturi ūyū nī iragūtururia hakiri. Atī o na 
ndūnona toro ūtukū wothe?” 

“| wee? Uramenyire atia ndinona toro, akorwo we ŭrari toro?” 


“Ni we kūnjūkīria, na. kūbogotha gwaku. Na waga toro wora gitanda 
woka kūbogothera barandainī, ūkiugaga mwana wi nda nī arakwarīria?” 
Wahu akiuga na akīmūtiga hau barandaini, agicoka nyumba thiini 
agīthekaga hanini. 

Mfuachuma aarī o na nguo cia toro: banjama cia maroro ma mahūa 
ma bururu, gikuo kia igūrū gitune, na taritari cia gītītri magūrū. Riu 
agītambūrūkia magūrū gitiini kiu kia thoba hau barandaini ya nyumba 
yao, ati acinacinwo ni kariūa ka rŭciini, atanakunda cai na kūrūma 
tothi. Kaŭrugari ka riŭa gagitima acemwo ni gatoro o agiciragia cia 
mūgomano ūcio wa njorua cia cayanici na ūturi, Niuyoko. | 

O hamwe na mūgomano ūcio wa aturi, o kiu Niuyoko ni kwabangītwo 
mūcemanio ŭngi ati wa kūhonokia Abirika. Ucio wari wa atongoria a 

Abirika kuonania ati othe maarī ngoroini imwe ikūriainī ria Abirika 
na njira iyo ya cayanici na ūturi; na ningi mamenye tiria me gūthaitha 
mabūrūri o hamwe na makambuni maria matongu kūruta mbeca 
cia kūhingithia mibango iria igūcorwo ni njorua icio cia cayanici na 
uturi. Kwoguo, micemanio iyo yeri, o na i na ūtiganu, yari na muoroto 
ūmwe: gūkūria cayanici na tituri. Mfuachuma ni eiguwaga e mtikenu 
ni kuona ati thirikari cia Abirika nī njarahūku meciria ikamenya bata 
wa cayanici na ūturi. Cayanici na ūturi no cio tu ingihonokia Abirika, 
akiyariria o agīcūngaga hau barandaini. No akīrīkia kuga uguo, akiigua 
mūgambo wamūkararia. 


Aca, Abirika no yambire imenye kiria kimiriyaga, mūgambo ūcio 
ūkiuga. 

fuachuma akiarahiika agitinika wega, akianirira Wahu kūmūria, 
ati woiga atia? 
Ni nii kanyoni karia rūganoinī gaatūmirwo ni mūciairī kwira mūturi 
ŭratura aturature na ihenya ainūke mutumia wake arahiūhīrio nī irimū. 
Mūtumia wakwa atagiciarite, agītua kuuga, no akiinyita o narua. Ūyū 
nī mūcanganga wa kiongo mūndū agīcūnga, akiuga, na agīikia maitho 
karūgiriinī karia gaathiūrūrūktirie nja. Mīrīyo ya mbugenibīria mīruru 
mathangū na mahūa ma rangi wa gakarakū, yatambiriire karūgiri kau. 
Akianjia kūrigitha ritho one wega. 

marakenga ūtheri. Riu naguo ūyū ni ūgūrūki ŭrikŭ, akiiyuria o ringi, 
akirutaga mieyu. Nii ndi njorua ya cayanici, na cayanici iihandaga 
ŭndŭini uria tri ho, ŭbiŭini. Nii ndiri wa gwitikia ngano cia marimū. 
Njitikanitie na maūndū ma biti ti ūrimū wa mabica ma marimū kiongo. 

Ati mabica ma marimū kiongo? Tuge ndūretīkia tira wa maitho maku, 
mūgambo ūrīa ūkiuga o ringi. 

Akīgeria kuoya kiongo ere mūtumia wake atige itherū areke akome 
ikai acoke anyue cai. No kiongo ni ta giki kiaigiriirwo ngūnia ya waru. 
Wa-a-a-ni-i, ndekera ikai rimwe ria toro, akibogotha, akirutaga mieyū, 
na akihinga maitho. No mūgambo ndwamirekire. 

Reke tūcenjanie ngoro, kana njuge mīrī, wee woye wakwa, naniī njoe 
waku. No kihindaini giki, o ta rūganoinī, ndi mūhūtu. Njikiria mbariki 
cigana ūna, ndīcimerie kīriko kirūme. 


Mūcanganga ūyū ngūcangangania naguo ūgacangangire kŭngi, 
Mfuachuma akiuga na akiigua ta ahingūka maitho. 

Kinyoni kiirū kiari o ho rigiriini. Agiciria akinyugutire ihiga githii. 
Akīhutia gikombe kiria kiari na cai agiciria nī ihiga, agikinyuguta na 
rŭgiriini, no gikiregera haria kiari, ta giki kihande thi na miri. O aroretie 
maitho kīnyoniinī, akiamba gwiciria na kwiyariria: Kai itangika tiria 
mūcayanici ekaga! Mūcayanici ndatengagīra gūtua cira. Ihenya 
inene riunaga gīkwa ihatha. Mūcayanici ni kūngania kiria kīroneka, 
gūgīthima, gūkigariūrania, nginya akanyita anja. Na kingeretha tugaga 
atīa? First data, then analysis! Good! Ni gia kūu gītikwenda thogithi, 
akiuga. 

Agiikia kienyū kia mūgate na njemu hau nja. Kinyoni gikioyoya 
mathagu gikiimba hau thi, na gikianjia gūkanya mūgate. Na kai 
mathagu macio, Mfuachuma akiuga, o acŭthiriirie kinyoni kiria. Ni ta 
ma mūraika. Ingika atia ngie mathagu ta mūraika? Ingika atia namo? 
Naguo mūgambo o ŭria, ūkīmūcokeria. 

No ūmbūke ūgerere rieraini iguru ria Abirika yothe na ūtuīrie kiria 
gītūire kīmīrwaragia. Uthii ūkīhūngaga ndeto haha na haria.Ucio ni guo 
mūtaratara wa cayanici na ūturi. Kūngania, kūgariūrania, kīrigainī 
hakoneka kīragūri! Korwo nii nī we ingiambiriria ūtuīria ucio mbukuinī 
ya Gikuŭ ya Mithiri. 

Reke akuŭ maikare kuri akuŭ, akiyariria, nii giakwa githomo ni kia 
mbuku ya muoyo. 

Mbimbiria? Korani? Kinyoni gikiŭria. 

Aca, mbuku ya mūmbīre, akiuga. Muoyo wa mŭmbire. 

Kai muoyo ūmoyokaga kŭ tiga gikuŭini, kinyoni kiria gīkīmūcokeria. 
Mbegŭ wamīhanda ikaga atia? Ikuuaga o īgīciaraga muoyo. Gūtirī muoyo 
ūtakuuīte gikuŭ. Muoyo ŭkameria gikuŭ. Muoyo wi hinya gukira gikuŭ. 

“Ndigithia mŭhahi ria kiria ŭraria withiīre” Mfuachuma akiuga. 
Kiarikia Kemp kia mŭgate, kinyoni kiria gikimūkūūrīra maitho o 
ringi, ta kiroiga gitinaigania, ati ni kirenda kienyŭ kingi. 

O na ūyū watigara woye, Mfuachuma akiuga, no atanaūikia, akiamba 

gūtithia, ta Uyu waingirwo nī riciria ringi. 

"Mūtumia wakwa ni oiga ma. Njūrirwo ni toro gatene, ndokirania na 
| nyoni. Nyoni kana kinyoni? Kinyoni kiira? Ni ndetīkīra gūkūūrania 
i miiri. Wee kinyoni ūke haha wirekanie na ngara, wambe wiyonere 
Vë ngika magegania rīerainī. Ngiaria ma, kuma ndi o mwana, ndūire 
b ndiiyŭragia ŭria manda angiigua angiūmbūka ta nyoni rieraini ...” 
| 


Mfuachuma akiigaritira o hau akomete, ati o na ndaiguire taritari 
cianyoroka ikigwa thi. Riri ringi akihana ta ūyū wariganirwo ni maria 
mothe egwicŭranagia, akianjia kūngorota. 


Kinyoni nakio gikiamba kūhinda hau nja, ta kīragariūrania ndeto 
A iyo ya gūkūūrania miiri. Na o rimwe, ta gūkū giatua itua, gikibarabaria 
fis mathagu, gikiūmbūka na kumba gīthūriinī giake, kiorotereirie mūkanye 
| ç wakio kanuaini gake, mathagu makio mahumbirite mbaru ciake. 


Mfuachuma akihahika, agigitindika na igūrū, akīrūga rieraini 
na hinya wake wothe, akiigua ahungurira kinyoniini, njoya ciakio 
ciūmbūkage mienaini yothe rieraini. 


Hai ha athandane thi mu, Mfuachuma akiona mathagu 
metumirira mbaruini ciake ta maya maragucio ni magineti, 
akiigua mwiri wake wothe wahūtha, akiiyona ambata na kūrera 
rierainī, na akiigua ūguo ni wega tondū riu mwiri ni ūkūhurutwo ni 
rūhuho ūhurūke ūnogoke. Kiria onaga gītiroka wega no gutuika ati 
mutumia wake ndaari hau nja amuone akirera na gwīka magegania 
rieraini. Kiria kingi, ni gūtiga gakombiuta gake ga guoko, tondū e 
mūcayanici no ende gūkorwo akiiga rekondi ya magegania maya. 
Angikorwo niwe riu ūcio wombūka, gūtirī kihinga gītangihingūka, 
kihithe gītangīhithūka, kīrigice gītangīrigicūka kiarigicūrwo. 

Ekwambīrīria macaria make ha? Kīnyoni wanyoneire anjīrīra ha? 
Mbukuini ya Mithiri ya Gikuŭ. Mithiri, kūnene ūguo! No angikorwo 
Herodotu, Baithagora, Buratū, Mutha, Njici na aingi a tene ūcio 
matietigirire guthii kūnyua githimainikia ūmenyo Mithiri ri, niki gikūgiria 
njorua take yage kūrūmīrīra makinya mao? Egūkinya macio maakinyirwo, 
getha kūhinge ŭria kwerirwo, ati ŭria ūkūringaringa nī akahingūrīrwo. 
Na nī ha hega ha kwambiriria kūringaringa tiga Biramindiini? 

Agitwarana na rŭŭi rwa Nairo, nginya mwena wa Kihurŭko-kia- 
mūmbi, Biramindiini cia Giza, kŭria akorire atarii aingi mūno a kuma 
Rūraya na mwena wa ithŭiro, na akingŭrika, no aririkana ati we ni 
nyoni, akiimbŭkira hakuhi na ciongo ciao, agicitiriria mai ma nyoni, 
amwe makoiga, birdshit! Damn! na amwe, makianjia kūmiugīrīria na 
kŭmiikiria mahiga. 


Mfuachuma akiŭra agithii nginya Thibai agitonya Kaanaki, hekarŭini 
ya Mūhithe, tiga ati o na kuo, agikora atarii, no riu handū ha kŭrakara na 
kŭmarekeria mai, akiona kaba athiūrūrūkīre hakuhi nao ni getha aigue 


wega tiria mūmaceria aramera. Ni ekire wega nī gūtiga kūmathoria na 

mai, tondū riu, o na riria ombire mūtweinī wa mūicūhio wa Mūndūrūthi, i 
- Kongo kia mtindi mwiriini wa mūrūthi — kana mahigaini mangi 2 
hakuhi na atarii, kūrora kana hari ūndū angithoma mandikoini ma 
herongirabiki, gutiri mŭtarii wamtikiirie mahiga. 


"Na nyoni iiria anga ndiumīte miena ino,” Mūtarii ūmwe akiuga. 
“Wamenya uguo nakī?” amwe makimiria. 

"Njitagwo Ndokita Gregory. Thomithagia Harvard. Nii ndi 
mūhithitūria wa macigīrīria; na ndi mwiroreri wa nyoni, na nī 
nyandikite mabuku maingi makonii wiroreri nyoni.” 

Na o hau hau akimahe regeca ya ŭria macigiriria, o hamwe na 
miikarire na thama cia nyoni, mahŭthagirwo gūthikūria cia ūtene. No 
athiianga na gutahika ūhoro, amwe makinoga, na makimwira; 

“Dr Gregory, amba ūkire ni ūragiria tūigue rūūrū Mūtūceria witū 4 
aratūganīra rwigii Wariūki, Wathŭmbi, na Wahŭngŭ.” 

W na Wathūmbī maathamakaga na ŭthamaki ŭtari 
ūthutūkania wa Keene na Kamwene, na ni ho ŭthii na mbere 
wa Mithiri ya tene wambiriirie, tondu thayu na kihooto ni cio irehagira 
būrūri ūrūme, ūrūmu na tirumwe ŭria ūtūmaga andu marimire mbegū 
cia rūciū mategūikara makīīhūgaga kana matengereire werūinī 
makiŭrira tha kana wathani wa githŭri. 


No nake Wangero, mūrū wa nyina na Wariūki, akīmūiguīra ūiru, 
akimŭraga na agītinangia mwiri wake ticunji agitiihurunja Mithiri 
guothe. Nake Wathūmbī agiitua nyoni akiŭrŭra Mithiri guothe 
akīūnganagia ticunji tiu, agatūtumanīrīria na uthi wa wendo, akiinaga 
rwimbo rwa tha na wendi wa muoyo, agicoka agithambia mwiri ūcio 
na maai ma Nairo, na o rimwe Wariūki akīriūka. Thutha ūcio magiciara 
Heru, na no we witagwo Wahūngū, na marīkia makiūmbūka guthii 
matuini kuria maatuikire Ngai-ithe na Ngai-Nyina na magītiga 
muru wao wa mūmwe Wahŭngŭ thi arīhīrie gikuŭ gia ithe, na acokie 
ūrūmwe na wathani wa thayū na kihooto būrūriinī. Arikia wira wake 
thi, nake akiambata igūrū gūtūūra kuo gatagatiini ka ithe Wariūki kana 
na Nyina Wathŭmbi. 


| 4 aī nī kio kwerirwo atī nda yumaga mūici na mūciri, Mfuachuma 
akīyīra tondū Wangero aarī wa kūgayania andū a Mithiri, no 
Wariūki, Wathūmbī na Wahūngū maarī a gūcokanīrīria andū. 

Kūringana na woni wa Mūcerania, miaka iyo ya andu kūgayanio ni 
Wangero makiiragwo wee wi wa kabira iiria nanii ndi wa ino, wee wi 
wa rūgongo rūūrīa nanii ndi wa rara, miaka iyo ya Wangero na aria 
angi thuthainī ūcio maahanaga take, no yo yaniniire Mithiri hinya 
īgatūma būrūri ūhwererekere. Būrūri ūcio weyūkagīria o riria guoka 
atongoria ta Wariūki, Wathūmbī na Wahūngū a wathani wa kihooto. 
O kūu Kaanaki no kuo ningī aaiguirīire ūhoro wa Wahiti Kingi wa 
Akuū. Wahiti ni we woyaga ngoro ya mūndū akua akamiigirira ratiriinī 
iria ithimaga Ma wa ngoro na maguoya ma nyoni, tondū ruoya rwa 
nyoni nī ruo rūūri rwa Maat, Ngai wa Ma. Thoth ni we wari karani 
ga kwandika mūigana wa ūritū wa Ma ya mūndū, kŭringana na ciīko 
ciake riria e guku thi. Ngoro iria yahītūka githimi kia Ma igetikirio 
ithii kwi Mūthamaki wa Matuini na nī we Wahūngū, mūrū wa mūmwe 
wa Wariūki na Wathambi. No ngoro iria itari na ūritū wa Ma igaikirio 
Kibeberi mūthuthani agacithutha. Kībeberi ari na Kiongo gia kīngangi, 
mwiri wa mūrūthi, na ndina cia nguuū. 


VI 


fuachuma akiigua ahingīcwo ni tihoro ūcio na makiria ūcio 

wigii Wangero, Kibeberi na Wahūngū, akeyūria ciūria nyingi. 
Wangero Mūharagania ri, hihi nowe wacokire gtituika Kibeberi, o ta ūrīa 
Mūthamaki Wariūki aacokire gŭtuika Ngai, kana atia? Tondu angikorwo 
wega nī ūciaragwo ringi ri, i na guo ūru atia? Athani-a-gīthūri a Abirika, 
makuwite ihu ria Wangero, kana ria Kibeberi, kana ria ti? 


Ciūria ta icio ni cio ciathoithaga kiongoini giake kia nyoni riria 
oimire Thibai arorete Aswan haria eeciragia ati ni ho Herodotu wa 
tene aakinyire. Muoroto wake wari agaceere Hekarū ya Ngai-Ritia, 
Abu Simbel, ati ngoro yake yaranirie na ngoma cia mūhianano wa 
Mūbarūme Wariūa na Marikia Nerfertiti. Kuma Aswan acoke athii 
maganjoini ma uthitarabu wa Meroe thiini wa Sudan, na wa Axum 
thiini wa Ithiobia, gūkinyīra hitho hithe ni matigari ma miako iyo ya 
tene. Maria ekwiyiguira na kwiyonera Meroe na Axum, amaringithanie 
na maria areyiguiriire na kwiyonera thiini wa Mithiri, imūmūrīkīre 
tene wa Abirika. 

E rieraini mbiiri ya mūthanga wa Sahara ŭkimŭingira maitho na ruo 
rūhuho rwa ngoma-cia-aka rūkamūhuruta kuma haha rūkamūikia 
haaria, na ndarona kindŭ. Mfuachuma akianjia kwiyŭria, kai emŭnyite 
ni ngoma cia Wangero? Ambiriria kuona wegega, agiikia maitho thi, 
akiona mūcobe wa ihiga rieraini ūria witagwo Mūberiki, ta ŭria ūmwe 
ekuonete Mithiri. Agītua o rimwe ati hau nī ho ekūmba. 


Mūberiki ūcio wathecetwo iganjoini, na athiūrūrūkanga hau, akiona 
matigari ma mūthingi wa manyumba, na akīmenya riu riarī iganjo ria 
Micii Mūnene. Mūberiki ūcio wari mwenaini wa njira iria yagayanitie 
mwena wa mahiga ma manyūmba ma gūikarwo, na wa mahiga ma 

mbirira. Mfuachuma agiikaranga hau Mŭberikiini, akirora mwena 
ūyū na ūyū. O hindi iyo akiona mandiko hau Mêberekiini, na akīgeria 
mūno kūmathoma. 

Kai nyoni ciamenyire gūthoma? Ehetūkīri makiuga, mona nyoni 
irakanyakanya mandiko mau. Amwe ao makīrūgama hau Mūberekiinī 
na makianjia ngarari cia mandiko macio na nī ho Mfuachuma 
aamenyeire ati mandiko macio maatemetwo na ndemwa cia rūthiomi 
rwa Gīsahean rūria rwarī kuo o na mbere ya Kigeeze, maganainī ma 
miaka miingi Njīcū atanaciarwo. No matiagwetire ria mandiko macio 
maroiga, no ngarari theri: Mūberiki ūcio wakirwo nī arīa maakire 
Metera kana wokite na agendi kuma Mithiri? 


Hau nī ho aamenyeire atī e iganjoinī rīa Metera, Gūthini ya Eriterea, 
kiria tene, mbere ya būrūri gūtahwo ni Matariani, gwetagwo Mereb 
Melashi kana Medri Bahri. Amwe ao moigaga atī nī kwarī na mungu 
wari rungu rwa thi, umite Metera nginya Axum. Hihi munguinī 
ūcio ni ho hahithe hitho iria aracaria, Mfuachuma agiciria. Ni atia 
riu angiingira munguini ūcio kūrora kana kwari na miungu ingi 
inyitithanitie Metera na maganjo ma micii iri ingi ya tene ta Meroe, 
Axum, Lalibela, na Gondar, thiini wa Ithiobia? Ni rio aririkanire ati 
ari o mwiriini wa nyoni, na nyoni itimenyerete riera ria miunguini, 
ciendaga riera itheru. Akiamba gutithia. 

Akiigua makiaria cia Hekarū ya Debre Libanos, itūrainī ria Ham, 
karia kwīrīga gūthikūrio miiri mikŭnje na njawa cia mbūri, iria 
yatūire i mithike makiria ya miaka ngiri igiri, na ndiri yabutha. Kūu 
ni kuo ngŭthii, akiyira. Ngwamba guthii Ham nyonane na atungatīri a 
Hekarŭ iyo, ndimathaithe, ndimorie atiri: 

Hithūrīriai hitho yanyu, 

Inyui atungatiri atheru a ŭtene witŭ, 

Mwahotire atia gūtooria ūbuthu wa mwiri o hamwe na ngoro? 
Nguŭririai mbuku ya gikuŭ 

Ngie na uhoti wa gūkūūra muoyo magegoinī ma gikuŭ. 

Hote kwenjera miri ya mūrimū wa gikuŭ uria ūgwatīte Abirika. 


e? 


O riri ombiika rieraini na athiyanga arorete Ham, Mfuachuma 
akiingirwo ni kamūthanga ritho, akihitia njira ya rieraini, akiigua 
agurutūka rīerainī, akīharūrūka arorete mtikuru wa Gredef wa 
Qoahato. | 

Mükuru ücio wari mūriku ati andū a itūūra, aria meītaga Saho, 
maaūbatithītie Aedet, Kiambiriria gia thi. Mfuachuma aktigua 

"ethithimūkwo mwiri, akibarabaria mathagu, agicoka rieraini, agithii 
atwaranite na irima, akīhītūka Tekhonda’e, nginya akiimba rūhongeinī 
rwa mūkūyū mwenainī wa Senegeti. Gitinaini kia mtiti, akiona gitutu 
kia andi, na agitega mati. 

Aamakire atia akora ni mūcemanio wa aturi a ciugo kuma Abirika na 
miena ingi ya thi? Aturi a ciugo? Akiambiriria kwanirira: kaba aturi a 
cuma. Gŭtiri mūndū warūmbūyanirie nake. Akingŭrika, akiumbuka 
kuma Senegeti agīthiī nginya Nefasit, haria aikūrūkire kūnyua maai 
mūkuruinī wa Mai Habar. Anyua, agicoka micungwaini, akīhurūkanga 
hanini, agicoka akioya mathagu akiimbŭka nginya Massawa mwenainī 
wa Iria-Itune. 

Agiikŭrŭkania na rūteere rwa Iria-Itune nginya maganjoini ma 
Adulis, mŭcii ŭria, mahindaini ma tene mūno, wakoragwo ni guo 
gicukiro kia meeri ikirehe na gūtwara mirigo Gūthini na Gathigathini; 
na ningi noguo wari macemanirio ma mithabaara ya ngamira nacio 
igitwara kana kŭrehe mirigo igereire thi nyūmū. Akīūmba kamwenaini 
agiithamba mŭthece, agicoka agikunda maai. Maai macio maari 
mararu wega. Ūrugarī mathaguini na kiongoini ŭgitima meciria 
maceere wega kiongoini na akianjia gwiciria ciigii hithitūrī ya aria othe 
manethamba maaiini macio. 

ūngiriki ŭria tene wandīkire Rūgendo rwa Iriaini Itune, o 

hamwe na Athūgūri a tene, meetaga mwena ūcio wothe, 
būrūri wa Punt. Ni mwena wakuwite ngūnia ngima ya magegania ma 
hithitŭri. 

Mutha, Njicŭ, na Mohamed, mathamiire kuo gwa kahinda, mooriire 
mūnyarirano kwao; kwoguo Abirika ya mwena ŭyŭ ni yo yahonokirie 
ndini ya Njunda, ya Akiricitiano na ya Ithiramu, ndini iria ithatŭ thutha 
ŭcio ciagarūrire ūthiū wa thi ya kiriu. 

Kiria maganjo macio matonanagia ni thakame iria yanatherera 
mienaini iyo yumanite na mbaara: mbaara cia kuoya mabŭrŭri meene 
na hinya; mbaara cia mabŭrŭri kwigitira na kŭingata atunyani a tiiri 
wao; mbaara cia kŭhinyiriria andu; mbaara cia andū kwiyŭkiriria; o 
na mbaara cia ene na ene. Mūngengano ŭria wa bata riu, o ta ŭria 
kwari tene, ni wa gwetha ŭhootani wa thayŭ, ni getha mwena ŭcio, ŭria 
ŭtuikaga ni guo kihumo kia rūciaro rwa andū a thi yothe, riu ūtuīke 
maciariro ma maciara ma rūruka rwerŭ rwa ndongoria na ndŭiri 
ūrūmwe, ma, thayu na kihooto kia mŭingi. Kai kŭri ūthii na mbere 
ŭkirite ūcio wa gūcaria, gūcirīra, na gūcigīrīria būrūri na ūrūmwe wa 
mwihoko? O na kūhana ūguo, ūhootani wa mwena ūcio wari mŭingi. 
Mfuachuma akeyūria atiri: kūndū kwanoneka na gūgekīka maingi 
Uguo ri, kweri no kwage o na ūmwe ŭngimŭhithŭriria hitho iria 
aracaria? 

Tiga atī ageria kwarīria andū, akona matirarūmbūyania nake. 
Akimenya nī tondū maraigua o mūnyuranyuro wa kinyoni. Mūthece ti 
guo iromo, na mathagu ti mo moko, Mfuachuma akiyira. Reke aiganwo 
nī maitho na matū. 

Na atua uguo, Mfuachuma akiugira miena iyo ūhoro, akiūmbūkīra 
hūgūrūrūinī cia Ndia Ndiku ya India arorete GwaSomalia ktiria ombire 
kirimaini kiari na thūrūmūndā igiri ciahanaga nyondo cia mūtumia. 

| ow kiu gietagwo Nyondo cia Müiritu. Mfuachuma akirigama 
gathūrūmūndūinī ga kimwe gia icio cieri, agictithiriria bara 
ya Marao na, kiiraya mtino, akiona kionereria kia njira ya guthii 
mbiriraini ya Elmi Bowdheri, mürebeti ŭria wariirwo ngoro na mwiri 
ni wendo. Wendo? Akiririkana cia Wahu wake, hamwe na mwana 
nda ya nyina, akiigua ngoro yaiyūra na gūitīrīra nī wendo, na akiigua 
akienda kūhūndūka acoke mŭcii kwi mwiri na mūtumia wake. No 
ningi agitua ambe athii mbīrīrainī ya mŭrebeti. 


No atanoya mathagu ombūke, akiigua ngunyiriri mathaguini na 
ndwaraini ta kūndū ararorwo ni kindŭ atarona. Kwahoteka atia ūguo? 
Kana ni gūkanio ndirakanio gŭthii mbiriraini ya wendo? Akiyira 
atigane na cia mbirira, wendo wake ndŭgathii gūthirīra ho, ta wa 
mūrebeti! Ningi ri, nii ndiri mūroti na ciugo, ta arebeti, ndi mūcayanici 
na mūturi. Mūturi ciiko akirite mūturi ciugo. 


Akīūmbūka arorete Mogandishu, no e rieraini, akiigua anyota. 
Akīūmba rŭŭini rwetagwo Rūūī rwa Ngarī, agitoboka, agithecatheca 
maai, akīribaribaga mathagu, agicoka akiiyanika ihigainī. Ihiga 
riu rietagwo Bur Hakaba, ihiga ria wendo, tondŭ ati ni ho endwa 
maacemanagia kūhehanīrīra hitho cia ngoro. Kaba ihiga ria wendo 
gūkīra mbirira ya wendo. No Mfuachuma ndaakorereire endwa 
marahehanirira. Kiria aakiririirie kŭigua no ngunyiriri iria ekŭiguite 
kabere: ta kūndū ararorwo ni maitho atarona. Akiimbŭka, aktūmbūka, 
akitimbiika arorete na igūrū matuiini, getha one haraya miena yothe. 
Akīūrūranga rieraini akiroraga mwena na mwena 0 gūcaria maitho 
macio, no ndamonire. Mfuachuma agitua athiange mbere. 

RE agithii, agithii ahītūkīte Marindi, Mombatha, Kirwa, 
atekūrūgama handū, kūūrīra maitho atarona. Akinya Sofala 
akiamba gūtithia: kai aracokera njira iria Vascodagama okiire mwakaini 
wa 1498? Kana hihi maya maitho nī ma Vascodagama ūcio na thigari 
ciake, ngoma cia Wareno, ikamuma thutha imūnine ndagathikūrie 
gītuiku kiria ūcio athikīire Abirika? 

Kwigita ti guoya, na, o hau, agitua no mūhaka agerie one dria egūte 
maitho ma ngoma icio cia hithitūrī. Akīihiūria arorete na ya Pemba 
na Zanzibar, akiūmbūkīra Itūūra Ikūrū, agitonya na kou minathiini, 
kwihitha. O riri eciria ombe mŭgŭndaini wa tangauthi, mikarabuu, 
mitarathini na rūthimaria, akiigua ngunyiriri mwiri ciakiririria. 
Maitho maya maramūrūmīrīra ta maya maraterebwo nī ndereba 
wina ndurumeni ya kūmenya haria hothe arathii kana kwihitha. Na ti 
maitho manyoni iria ingi tondū icio itiarūmbūyanagia nake. Kana hihi 
ni ma ngoma cia ndŭriri nyingi, hūūri-mbiacara ya ngombo, Arabu, 
Wareno, Athūngū, ikienda kūmūtwara ndinyŭini iria tene yendagirio 
ngombo, ati mamwendie ringi? Ndūnyū iyo ni yaharaganire, na hau 
yatūire hagiakwo makanitha. Agīciria athii ehithe kanithaini iyo. 


Agicoka akiririkana ngano anathoma ciigii iganjo ria Zimbabwe, 
Mūciī wa Mahiga, ati thingo ciaguo itūire irangiirwo nī nyoni. Itūūra 
ria Nyoni! Mfuachuma agīciria wega ni athiī kuo Zimbabwe Nene, 
akagerie kwaria nacio, nyoni kwa nyoni! 

kīūmbūkīra mūkuru wa Zambesi arūmīrīire njira ya tene 

ya Mwenematope iria yamūgereirie maganjoini ma Nyanga, 
Dhlodhlo na Khamis nginya Masvingo, Zimbabwe Nene, Mticii wa 
Mahiga. Kūu agīkora gikundi kia andū aria mokīte kwirorera Mūciī 
ūyū wa Ihiga. Gwa kahinda kaigana tina, akiigua ta atee maitho maria 
matinda mamūrūmīrīire kuma o riria ari kirimaini kia Nyondo. 
Gikundi kiu kiari na mticeerania. O ta tiria ekire Mithiri, Mfuachuma 
agītega matu aigue rūria rūraganwo. 


Rūgongoini rwa Murambinda, thiini wa Zimbabwe, kwari muti wa 
magegania, mutiusinazia, Mūti-wa-Abirika, Uria ūciaraga mathangū 
na mahūa ma mithemba yothe ya miti iria yothe ī thiini wa Abirika. 
Kai mati acio ni kionereria kiega hari Abirika na ndŭnia-i, Mfuachuma 
akiuga. Ati ūmūndū wa anda no wiyonanie marangiini mithemba 
miingi? U yū ni mtiti wa Abirika! No ningi, Mfuachuma aktīririkania 
ati we nī mūcayanici na mbari ya cayanici na aturi matiaragia njarie 
meendaga kwiyonera na kwihutiria. Agitua ambe athii Murambinda 
akeyonere na ehutirie muti ūcio wa Abirika. 


Kiambiririaini acio othe matiarūmbūyanirie nake. No riu akiigua 
andū amwe makiuga, ī nayo nyoni īno yomba haha nī ya mūthemba 
ŭrikŭ? Kana ni mūthemba wa nyoni iria yacongirwo mūhianano ŭria 
ŭrangagira mŭcii ūyū wa mahiga? Ngarari igicaca gatagatīinī ka andu 
acio. Amwe ao makoiga ati nyoni iria njacūhie mūhianano, ndiari 
ritwa rina, tondu Ashona aria maakire Zimbabwe maari a mūhīrīga 
wa Nyoni, na kwa ūguo maacongaga mūhianano ūkūrūgamīrīra 
mīthemba yothe ya nyoni. Angī ao nao makoiga aca, nyoni iyo nī 
githemba kia Hūngū, iria itanitio na Mūhīrīga wa Shona ŭria witagwo 
Mbari ya Hūngū. Hau hagītuthūka ngarari ingi, amwe makoiga ati 
Vanashiri nī o mūhīrīga wa nyoni, ti Mbari ya Hūngū; angi makoiga 
ni nyoni yetanirio na mŭhiriga, nao aria angi makoiga ni NR. 
wetanirio na nyoni iyo. 


No kiri umwe weyūmīririe akiaria ta ari we mwene ūmenyo wothe 
handŭ warŭma, akiuga nyoni iria cietagwo Hŭngŭ ciathirire mwaka wa 
ikūmi na ithatū kimaganaini. Akimera ino nyoni ni gūtūmwo ītūmītwo 
imarehere dhoro kuma kūri aria makuire tene. Hau makihehanirira ati 
kaba mamikambace mamitware kwa Ago, Mihodoro, ihoywo ŭhoro 
ŭria yarehe kuma kwa ngoma, macoke mamithinjire ngoma. Riu 
makianjia gūcema na haria aahurŭkite, Kai ari nii karūkū karia korire 
riko kwihitha itara? Macaria agatuika mŭcario, Mfuachuma akiuga na 
ngoro, na akibarabaria mathagu. 


Tigwo ria wega, Mŭcii wa Mahiga, o hamwe nawe Mūti-wa-Abirika, 
muti wa magegania, akiuga, na akīūmbūka! 

kirera erekeire Gūthini na akiūmba Iganjoini ria KwaMūrūthi, 

Thauthabirika, mahigaini maria metagwo Kimamo kia Mirŭthi. 
Mfuachuma agīciria ati omba mahigaini ma Chaka, mūnene wa tene 
wa Amazulu. Agikena. Hihi ahota kuona mūnyaka ahithūrīrio hitho ya 
hinya wa Chaka. 


No kamŭira arŭge haha na haaria, akiigua ningi maitho maria 
mataroneka, macoka. Gūtirī anda ūthīnagia ngoro ta wa mtindi 
akīonwo ni andū atarona. Agīcoka rierainī erekeire Rūgūrū mwena 
wa Angora, no agitindikwo nī rūhuho, nginya kūndū arona radi 
rūnene rūratherera mairū na mairū. Kūneneha, kwarama na kūraiha, 
rwahanaga rwa Nairo, na akimenya o rimwe e rŭŭiini rwa Kongo. 
Agiikŭrŭka ati agethambe rŭŭiini, no atanomba, akiigua maitho 
maria maingiha mŭno, mehithite mitiini na mathanjiini. Maitho maya 
marenda atia nake? Ni maŭ? Maroima kŭ? Marahota gūtwarana nake 
atia? Maragera kŭ? Marahota atia kwihitha? 


Agicoka rieraini na riu akiona wega ni ambate aringe rūūi rwa Naija, 
agacere maganjoini ma mwena ŭcio wa Abirika. Akinya Ile-Ife, giikaro 
kia Ngai nene ya Yoruba, akiona wega ni ambe ahurŭke kuo. Ngai 
cia Yoruba, makiria Ngaiyarŭheni na Ngaicuma, ciari ngumo ŭria cii 
hinya mŭingi mino na ni ikūmūgitīra. Akiihitha gatitūinī kigandaini, 
na gwa kahinda kaigana tina, akiigua maitho macio ta matigana nake, 
kana ta maya matiimira kŭnene. Kweri ngai cia Yoruba cii hinya, 
akiuga. Agariŭrania magegania maria mothe onete, kūrīa guothe 
agereire, akiigua kuna Abirika ni thi nene na hihi no gtikorwo kironda 
na kihonia giakio ki miri miingi. 


Na o rimwe akiingirwo ni riciiria ringi: kai atangihŭthira ūnyoni 
wake, etane mūgomano wa nyoni ciothe cia Abirika? O nyoni irehe 
kiria yŭi? Kigiria ni kii? 


| | inya wa nyoni ni ŭikaine hithitŭriini na nganoini. Atūmwo a 
ngai nyingi meehumbaga kiinyoni. Mathagu ma Araika a ndini 
ya akirithitū mahana ma nyoni. Thiini ya Mithiri ya tene, nyoni imwe, 

ta Nyonimūkingo, ni cio ciari theru na thure. Riria Wathūmbi aathire 
kŭngania cienyū cia mwiri wa mūthuriwe ti Wariūki hūgūrūrtinī cia 
Rūūi rwa Nairo, ehumbire mwiri wa nyoni. Mbuku ya Ramayana ya 
Uhindi, yugite ati mūthamaki Taksaya arī kingi wa nyoni. Na thutha 
wa Kīguū Kinene, Nuhu aatūmire ndutura igathigane thi, na itambie 
ndūmīrīri cia thayū. Nyoni, Hūngū, niyo yari Githitū kia Mŭhiriga 
aria wakire Mūcii wa Mahiga, Zimbabwe, na mŭhiriga ūcio noguo 
waicūhithirie mūhianano wa nyoni īyo getha mūicūhio ūcio ūtūūre 
ūrangīire maganjo macio! 


Niguo riu ningi aaiguire mūgambo, o ta Dia wamwariirie 
kiambiririaini kia rūgendo rūrū rwa ngoro, ŭkimwira, kai ūriganīirwo 
ni kiria kīratūmire woe rūgendo rwa gūthiūrūrūka Abirika? Githi ti 
ūcarie miri ya kīronda na kihonia kia Abirika? Na riu ūroiga wiigirire 
mūrigo ūngi wa gwita mūcemanio wa nyoni? Utamerithitie ndatigaga 
kūhanda. Amba ūmenye miri ya kīronda na kīhonia. Ūcoke wite 
mūcemanio ūcio. Na ndūkariganīrwo atī andū aingī a kuma Abirika 
nī maahurunjirwo thi yothe ni rūhuho rūnene rwa hithitūrī! 


Ni ma, o nake hau kabereinī , ni onaga ati no mūhaka ekinyie kwa 
andu aira aria othe maarutūrūrirwo Abirika tene. Acio mahota 
gūkorwo nī metigiirie ūmenyo ūrīa wari kuo Abirika mbere ya 
Nyakerū kūharagania Nyakairū mienaini yothe ya thi. Tondū ri, githi 
aciari a aciari a aciari a aciari a aciari ao tio amwe aria maakire mīciī 


īyo ekuonaga maganjo mayo kuma Mithiri, Ithiobia, Somali nginya 
Zimbabwe? 

kiringa Iria inene ria Atiratiki, arorete Amerika ya Mŭhuro, 

no akinya Bahia, Brazil, Mfuachuma akiigua maitho maria no 
mamūrūmīrīire. Akihunduka na mwena wa iguru, na hindi iyo, e 
rieraini iriaini ria Karimbiani, ni rio aatuire ambirire Haiti. Ari na 
mūnyaka mwega tondŭ, akinya Kwaŭtheri mwena wa Gathigathini, ni 
aakorire mūndū mūgo, mūrathi, woi thiomi cia nyoni. 

“Ni kii giakŭrehe guku?” Mūrathi ūcio akimŭria na rūthiomi rwa 
Nyoni. “Woka gŭkŭ kūmenya cia gikuŭ kana cia muoyo?” 

“Ndirenda hingŭrirwo Mbuku ya Gikuŭ, Mfuachuma akiuga, 
“getha nyone kana gikuŭini 
no hatuthūke githima kia 
muoyo!” 

Mugo wa Kwaūtheri 
akiambiriria  kūmūganīra 
rūgano rwa mūgo ungi, 
mūtiga irī ti Mūhonia. 
Gūtuīkaga ati hindi iria 
ūcio ari muoyo, gutiri 
mundu wari ho hindi 
yake kana thuthainī ūcio, 
woi cia mītī ya kūhonania 
— magoko,  mathangū 
na mīri — take. Ari 
mūrūīri wīyathi wa andū 
ake moime ŭkomboini wa 


Baranja, aria matuīte Haiti, kana Gwakiumiagitheru, mūgūnda wa 
ngombo cia kuma Abirika. Kai nao anyarirani matikiri thoni-i? 
Makabatithia būrūri, Gwakiumiagītheru, Kwa-Mūthenya-Mūtheru- 
wa-Kiumia, na makarīithīria ngombo o kuo? 

Kweragwo ati riria Baranja maamŭnyitire na makimŭikia gicuaini 
kia mwaki, Mūhonia ndahutirio nī mwaki, no kumbuka ombūkire, 
o hau maithoini mao na akibuiria matuinī akiugaga ni agacoka. 
Thū ndīamuonire akiambata, no andū airū aria maarehetwo hau na 
hinya atī getha meyonere mūtongoria wao nī acinwo mekunye gūtū 
gūkanageria rīngī kūrenga mīnyororo ya ūkombo, maamuonire 
akīambata akengetie magego, na nī maaiguire mūgambo wake o 
wega: nī ngacoka. Nyakerŭ ikiiniika ikenete ati tondū nī yamūcina 
akua atuika mūhu, andŭ aira nao makiinūka na ūmīrīru ati mwiri 
wake nī mwaki wa wīyathi wakia na roho wake ni ūgacoka. Tamba 
ūrore hau. Anyarirani acio a Baranja monire gīkuū: arūīri ma, 
kihooto na wiyathi, monire muoyo woima gikuŭini. 


Riria thutha wa miaka mirongo Mūhonia acokire e mwiriini 
wa Papaloi Njambagitungati na akianjia mbaara ya wiyathi, na 
wirŭgamia, Nyakairū nyendi wiyathi ni yamenyire o rimwe ati 
ngoro iria iratutha mwiriini wa Njambagitungati no iria yatuthaga 
mwiriini wa Mtihonia. No Nyakerū, yonaga o mūgūrūki; Nyakairū 
ikona mŭmaruti ŭkomboini. 

Nake Njambagitungati anyitwo e mbaaraini, o to guo. Atanatinio 
kiongo giake nibaranja na magagithecerera njibeinikŭmakia andŭ, o 
nake Njambagītungati oigire o ūguo: ni ngacoka. Wathomemūtheru 
nake oya rūhiū rwa wiyathi na igūrū, Nyakerŭ ndiamūmenyaga, 
no Nyakairŭ ni yoigire: ni acoka. Riria ningi thutha ŭcio Nyakerŭ 
yanyitire Wathomemŭtheru na ikimŭtwara njera Baranja e muohe 
nyororo moko na magŭrŭ, ati akue kahora getha nayo Haiti ikue ku, 
o nake Wathomemŭtheru oigire o ūria Mūhonia na Njambagitungati 
moigīte: nī ngacoka tondū ngoro yendete wīyathi na kwirŭgamia 
ītūūraga ītuthaga ngoroini miiriini ya andū mindi na mindi. 

Na nī ma uguo ni guo tondu ona Wathomemitheru atakuite, ngoro 
yake ni yathamiire mwiriini wa Wamarūrū ŭria riu nake woyire rūhiū 
na iguru akihaica mbarathi akiambata mirimaini haria aronwo ni 
andū othe a Haiti, kuma Gathigathini nginya Gūthini, Itherero nginya 
Rūgūrū, na akianīrīra na mūgambo mūnene: ūndū ni ūmwe tu: wiyathi 
ūnine ūkombo. Mūgambo ūcio ŭkioywo ni rūheni na marurumi na 
makŭmbi ma Atiratiki ŭkiringio kwa andi aira othe thiini wa thi: 
andu matiheyagwo wiyathi na gathani ni kuoya mawoyaga na rūhiū 
rūrarīrīmbūka ūcamba wa Wendi Ma, Kihooto na Wiyathi. Wamarūrū 
akiingata Baranja Haiti. 

Ni wakiona: hari gikuŭ kia mwendi andi hakoima muoyo wa mŭingi. 
Mūgambo wa Wathomemūtheru noguo wacokire kuuma kanuaini ka 
Mbuya Nehanda, mūtumia tiria wakirie mwaki wa Wīyathi Zimbabwe; 
na ngoro ya Wiyathi ni yo yainainia Makoronia othe Abirika, na 
ndigitita cia maganaini ma miaka ya mirongo iiri thiini wa thi, andu 
makienda gticuuria bendera ya Ituika ... 

Mūrathi wa Kwaūtheri ahanaga ta egŭthii na mbere kūgweta 
cionereria ingi nyingi, na Mfuachuma ni angiatindire hau athikiriirie, 
no Mūrathi wa Kwaūtheri agītinia miario o rimwe, akimwira: 

“Ngoro yakwa na yaku iratutha indi ūmwe o na akorwo woka 
wīhithīte mwiriini wa nyoni, no ni kii biti giakūrehe miena ino?” 

“Wendi kūmenya ndwari iria īramocia Abirika” Mfuachuma akiuga. 
“Tondŭ Nyakairŭ ni tuoire mūcarica wa kwīrīithia ri, ni kii giki kiratŭria 
riu? Ngwenda ŭnjirire kihonia kia Abirika! Nyonia kihonia nyone!” 

Mirathi wa Kwaūtheri akiamba gŭkira, magikiranira. Riri ringi 
agitumŭka kanua akiuga: 

“Kai ūtanaigua iria ndakūhee, ūndū wanjūria o ringi ikonii kironda 
kia Abirika na kihonia? Wenda kŭnyita ūndū ŭngi makiria ma hau, 
ringa maai o ringi. He gacigirira getagwo Kiumba kŭria ago a ko 
maganagwo hinya mūingī ma! Mbaaraini cia wiyathi na wirūgamia 
na cia Ituika, Nyakairŭ ya Kiumba, na makiria a ngongo cia Santiago 
na Guantamela, yakoragwo mŭhariini wa mbere. Ndini yao itagwo 
Thenitaria. Ngai cia ndini iyo ni cia Yoruba, makiria Ngaicuma na 
Ngaiyarŭheni, no ciihumbaga matonyo ma Athurea ndini ya Gathoreki. 
Na githi ndūragereire mŭcii wacio, Ife?” Migo wa Kwaŭtheri akīmūria. 


Agikimwirira cia Mūhunjia wa Thenitaria ūikaraga hakuhi na Bara 
ya Kiheyokiangai, Santiago de Cuba. Ati icio nake ni oi thiomi cia 
nyoni cia mithemba miingi. Mfuachuma akioya mathagu. 

aīwaraūcio niwa magegania-ī, Mfuachumaakiuga arereirerīerainī 

Kiumba, onage Sierra Maestra mwena wa ithūīro, nayo Sierra de 
Cristol Gathigathini! Ni akenaga ni ūrīa maūndū macio marathii. Age 
ngai cia Yoruba kihumoini giacio Ife acoke acikore Santiago, Kiumba? 
Akinya kuo, Mfuachuma agikora Kanitha iria eriirwo, na agikora 
mūrango wi mūhingūre, akihungura. Nake Mūhunjia wa Theniteria 
ndonekire amaka kana kii, nī ta kūndū amwetereire. Mfuachuma 
akīmūria amŭhithŭrire hitho ya kwīriūkia kwa andi aira na Abirika. 
Mūhunjia wa Thenitaria akimŭcokeria na ndemwa imwe tu: Ü! 


< "= 


“Ŭŭ? Nii?” Mfuachuma akiŭria. “Kana Ú, atia?” 
“Ú ya Ūrūmwe!” Mūhunjia wa Theniteria akiuga. “No ti ya andū airū 
tu” akiongerera. "Ūrūmwe ni ruo matharaita ma aria othe ahinyiririe 
yī 
nī aria mebaīte indo cia mbaara!” 


Mfuachuma akiigua anja iyo ta ītanamūteithia macariainī make 
tonda githi ūguo ti kuga ati no ambire kŭnyitithania andu aira othe 
agikona kihonia? 

“Njirira kihonia gia kironda kiri Abirika ūtekuoha ciugo na 
thimo!” Mūhunjia wa Theniteria, ndingūri ya ndini ya Ngaicuma na 
Ngaiyartiheni, ndingūri yari nyingire ni maroho ma nyoni nginya riu 
aragie thiomi cia nyoni, akioneka ta ūyū wakīgio mūno ni cia kironda 
kiu kiratima kotineti iria ndongu mūno ituike niyo nyamariku muno! 

“Kiranunga atia?” akiŭria. 

“Ndingihota gŭtariria wega, Mfuachuma agicokia. “Tondŭ ni kironda 
gitaroneka na maitho. Njuge atiri: ni ta kūndū muoyo ūramoyamoywo 
ni gikuŭ, ŭkanunga gikuŭ, no kwahoteka ŭguo atia? Ngoro ibuthe 
gŭkira mwiri?” 

"Kana cieri ikabuthania,” Mūhunjia wa Theniteria agicokia. 
“Kirabutha kībuthagia kiria irigainie, na ni kii kirigainie gukira ngoro 
na mwīrī? No nī harī ūtiganu. Mwīrī mūbuthu no ūriūkio nī ngoro 
theru. No ngoro mbuthu ndingiriŭkio ni mwiri. Ni kio kwerirwo ati ri: 
witigire aria moragaga ngoro gŭkira aria moragaga mwiri.” 

“Ndiracaria mūhūmū wa muoyo kūnungūra mūnungo wa gikuŭ, 
Abirika, Mfuachuma akiuga. 

“Ti Abirika iiki, thi yothe,” Mūhunjia wa Theniteria akiuga. “Ukira 
ŭthii ... nginya ūkinye Mūico Mūkuū” 

"Atī Mūico wa Gikuū? Kwa Mūndū Mūgo?” 

"Mūico Mūkuū! Amerika, Amerika, nyene kironda na kihonia, 
Mūhunjia wa Theniteria akiuga ta arī kwīyarīria. Agicoka akīhahūka ta 
aya uma thi ingi. “I nayo nyoni njirū ŭŭ, yūkire atia haha” akiuga, na 
akīmīhingūrīra mūrango yume. 

Oagicokagira ciugo cia Mūtheniteria, Amerika, Amerika, Mfuachuma 
riu akīūmbūka arorete kuo agacarie mūico mūkuū. 

iuyoko yothe yari humbire ni kibii, na Mfuachuma ndaahotaga 
kuona wega, na makiria thutha wa mūrarī kūmūingīra maitho. 

Araire agīthiūrūrūka rieraini, nginya riiri ringi akiigua athirwo nī 
hinya biū. Akiambiriria kūharūrūka na thi, akigwira nyumba iguru. 
Kiroko kiamŭkorire acuuhiriire konaini ya rūgito rwa nyumba, iria 
acokire kumenya ni kanitha wa Abithinia na wari mwena wa Haremu. 
Haremu? Na githī Haremu ti yo itanagio na gūciarwo ringi kwa Andū 
Airū? Harlem Renaissance? Kanitha iyo yambiriirio nī aruti-a-wira-a- 
meeri a kuma Ithiobia maganainī ma miaka ya ikūmi na kenda, na riu 
ikimŭririkania icera riake mwena wa Ithiobia na akiuga rara ni rūri 
rwa mūnyaka. 


Agicoka rieraini, na, o hindi ino ararera agīciragia cia mūnyaka ūcio, 
akiringana na kindi, akīharūrūka rieraini, akigwira nyumba ingi 
rūgito iguru. Akiibarabaria na akiigua ti mūtihie handu. Agikinyŭkia 
maturubariini maria mamigitite, na, arora na hau nja, akiona kibati 
kiandikitwo Raimbararī ya Kirimakiega. Agīikūrūka hakuhi na ndirica. 
O rīrī areyūria kana aingīre thiinī akarore mabu, no rio aiguire mūndū 
akiirira ungi njira ya guthii Manihatani, na akīmūigua agweta bara 
īthiīte nginya ... Mūico Mūkuū. Mūico Mūkuū? O karia aragweteirwo 
ni mūhunjia wa Theniteria? Ni kuo ngŭthii, akiuga, na akīūmbūka. 

wari rŭciini kiroko. Kībii nī giatogaga ta ndogo igūrū ria manyumba 

matheca-itu ma Niuyoko, gigathika mataraca. No giathirathira, nī 
aahotaga kuona kŭŭria thi. Kiria kiambire gūtūnga maitho make, nī 
mbūtū ya athuri na atumia na ngui mabarabarainī ma Manihatani. 

Ngui icio ciari cia mithemba na miiganire miingi, kuma tŭria 
tūigana twana twa nyau, nginya iria cigana njaū ya mbogo. Imwe 
ciahumbitwo nguo cia maguoya ma ngondu na maburana ma goro 
ma marangi mithemba miingi, na ingi ikagemio na migathi ya thahabu 
na ndayamondi ngingo. Nao ene cio, athuri kana atumia, maakuwite 
o mindi gicakŭri na kīmūhuko ngongo. Ngui imwe itiarī njohe, no 
nyingi ciarī na mīcibi ngingo. He hindi oonire mūtumia ūmwe wari na 
ngui ithano mūmbīre mīthemba, iria ciamūgucagia na miena itano, 
imūthiūrūrakagie gatagatiini ka bara, akigeria kwīrigicūra mikwa. 

Andi aya maathiyaga mahītūkanīte matekwaraniria, tiga rimwe riria 
ngui ciarūgama kūnuhanuhana, nao ene cio makoya kamweke kau 
kwaria cia ngui ciao, na Mfuachuma agitua ati hihi ngui ni cio itūmaga 
andū a Niuyoko maaranirie. Na cio ngui ni ta ici iracindana ni īrīkū 
ingimia maingi na gūthuguma kaingi yoyete kagūrū na mwena ihūbainī 
cia mihuko miirū ya mahuti mienaini ya bara, na ikirikia Uguo, ene cio 
ni mainamiriire ho na icakūri, kūhakūra mai makimaikagia mihukoini 
ngongo. Marabokera mai mihukoini niki? Ni makamate cioroini kana 
kii? Cioro cia ngui ihana atia? 

Agitonya kioroini kimwe eyonere. Handŭ ha ngui, Mfuachumaakorire 
kūiyūire andū aria matari micii. Riu ni kwibarabaria mebarabaragia 
mookire na ihenya matigakorwo kuo ni borithi. Riria monire nyoni 
yaingira, amwe makiuga, onei nyoni ya borithi, nake ingi agicokia, aca 
ino ni kŭra yŭrite, nake ŭngi, ii ino ihana o ta ithui ndiri gitara, nao 
angi makiuga, nyoni withiire, tigana na minungo ino, coka kwanyu 
rieraini, nake tingi agicokia, o na rio riera riu rītitūirie ūtheru. 

Mfuachuma akiuma kioro kiu na ihenya, na ni guo riu oonire ati 
mbūtū iria ya ariithi a ngui yathiyaga igiikagia mai mabubaini konaini 
cia mabara. Agikimenya ati mbūtū iyo yoimagira bara tene ūguo nī 
getha inyuithie ngui ciao riera ria rŭciini, bara itanacindanirwo ni 
mbica iria riu yamūtūngire: miondoro na mbathi na mategithi ma 
rangi wa ngoikoni na ndereba itaratigithiria honi. Mbŭtŭ ya ahoyi na ya 
aria matari micii yakururitie tūkari twa thubamaketi tūhībe thaburia 
na ndangari. Mbŭtŭ iria ingi yari ya borithi ya nguo cia bururu, nayo 


yahitukanaga na ya 
miuingi wa ethiiri wira na 
wa agūri na wa atarii. Nao 
andū nī ta aya maaikaraga 
magītahīkagwo 
barabarainī kuma 
miungu ya thi konainī 
cia mabara, aingī ao 
manyitite tūmūngūrio 
matūinī mao. Andū acio 
othe maathiyaga ta aya 
atindīke kuma na thutha 
nī hinya wa thitima, atī 
mūndū ndangīrūgama 
kana athiī kahora, nī ta 

Uyu mūhūgūyie Kongo ni ma; Y AA 


mathina matangitarika, ati 
no mtihaka akamahingie, MI u iu 

na ndari na mathaa, kwa 

ŭguo hingo ciothe no ihenya riria riatimaga Mfuachuma aririkane 
rwimbo rŭria rwa mbathi iria itahurūkaga ni mihango. 


Aroranga, akiona ningi andŭ a Niuyoko ni a ndŭriri, ndini, ikonde, 
thiomi nyingi, na mihumbire miingi, na akiuga, kai ūū nī wega i, andū 
a mithemba miingi gūtwarana baraini na thayu, ta nyoni cia marangi, 
miŭmbire, mithece, mathagu na ndwara itigaine na irombūkīra rieraini 
rimwe? Mūtukano ŭcio ŭkimŭririkania Mūtī wa Abirika, Zimbabwe, 
mandiko mairū, rieraini, hakuhi kūmūgūtha. Agītua Kimithereni, 
ikinyitwo ni kūgūrū gwake. Gwa kahinda ta ka ndagika imwe kana igiri, 
T-cati iyo na mandiko mayo, I LYVE NEW YORK, O ya mbere ī ya 
rangi mtitune na mtihano wa ngoro, ikabiririka rieraini, ta ari bendera 
Mfuachuma anyitite na kūgūrū gwake. Riiri ringi T-cati ikihatūka 
ndwarainī ciake ikīūmbūkio ni rūhuho rieraini igithii igithii nginya o 

ringi ikihata kamŭcobeini ga kinyumba githeca-itu kiraihu gukira iria ingi 
ciothe Niuyoko, haria riu yaikarire irerete rieraini ta bendera ya wendo 
ūtarī mwamūkīri. Kai ndiganiirwo ni kiria kindehire miena ino, tondū 
nyambire kūgegio nī mithiire ya andi na ma-T-cati? 

Akianjia kūriūnga akiroraga kana ni ekuona Mūico Mūkuū. Riria 
Mfuachuma onire mandiko, Dead End, ainainire mathagu mothe ni 
gikeno. No agithii kūgarūrūka getha ombe hau, akiona ingi yari na 
mandiko ta macio. Akiigua ahingicika. Agitua ningi ortirange, no mahitia 
niati, o bara iria atwarana na yo, yarīkagia na mandiko DEAD END na kwa 
Uguo riu ndaamenyaga ni Mūico Mūkuū ŭrikŭ ekūrora. Akihana ta ūyū 
watahwo ni ngoma cia mīhango ya Niuyoko, ombūkage haha na haarīa. 

Ni rio rimwe oonire kinyumba kimwe kinene, hakuhi na Dead End ingi, 
na hau igūrū hakandikwo Wonjoria wa Ibege. Akitimba ndiricaini imwe, 
akiona ndarona thiini wega, akīrūga hari ingi, agithii akirigaga o ūguo 
kuma ndirica ino agathii hari ingi nginya akiragama hari iria yamuonagia 
wega tiria kŭrekika thiini. 

Mfuachuma akiona andū mahihinyaniire kuo thiini, na othe moonekaga 
ta aya athūku ciongo tondū othe maakoragwo na thimū gūtū na tūbuku 
moko na ringi tūratathi tumandike magotiinī na no mararora rŭthingoini, 
magicabaga na kwaria maaniriire. Agicoka akiona amwe maturitie ndu mbere 
ya tūkombiuta. Hi! Kai nyumba ya wonjoria ituikire hekarū ya mahoya? 

Agicoka akiona ati aingi ni aria marŭngii mbere ya thikirini nene ya 
kombiuta yacuurītio rūthingoinī haria andū othe maikaraga magiikagia 
maitho. Thikiriniinī iyo hari ngirabu ya marūūri na manamba, maria 
maikaraga magitindikagwo na kweherio thikiriniini ni marūūri mangi. 
Mfuachuma akiamba kūgega ni kuona andū amwe makirira na kūgirīka 
ni kieha, riria aria angi mararūhia na kūhuha ihūni ni gikeno. Kīrīro 
na mitheko igikiriria gūcindana, nginya Mfuachuma agikaya ni ūrirū 
ūyū ūrarirūkīra maithoini make, tiga ati kiria kioimire mūkanyeinī no 
kamūrūri ka nyoni, karia kaameririo nī mūhūyūko wa inegene ria kieha 
na gikeno. 

Kiambiririaini Mfuachuma ni aarigagwo ni ŭria kūrekika no arora 
muno wega akianjia gūtherathererwo nī ūhoro. 

Kindu giothe ki muoyo kana gīciarithītio ni kīndū ki muoyo thiini wa thi 
yothe, kiarŭgamiriirwo ni kibege. O kibege kana gikundi kia ibege, kiari 
na mūtungatīri. Atungatiri acio magacitwara hekarŭini ya ngai itaroneka, 
iria tikaraga kūndū gwitagwo mūtando na githwairi, kana cyberspace na 
Kingenŭ, no ti kanda kuonekaga na maitho. Ngai iyo nayo igathima ibege 
icio na ratiri itaroneka, igacihorania, na igacihe boiniti kana mtiti. Boiniti 
ni cio cionagwo ngirabuini thikiriniini nene rŭthingoini, na icio ni cio 
namba iria Mfuachuma onaga ikiingiha kana kŭnyiha. 

Riria mūtungatīri ona ibege iria aratungatīra ni ciambatia boiniti agakena 
mūno na ciagūithia boiniti akarakara mūno. Ni kio kuonekaga amwe 
matherete ūthiū na gūtheka riria aria angi mahohete ūthiū na kūrīra. 

Tiga ati o na acio maratheka, moonekaga mari agagayu ni kŭrigwo 
gūgūtuka atia. Kwoguo ni kwarī na atungatiri-a-atungatiri aria matuikaga 
ni amenyi ŭria ngai iyo irahiūria kiongo. Meyitaga Athomi- a-Thaikoronji 
ya gikai kiu. Wira wao wari wa kŭngania boiniti ciothe cia ibege na 
gŭcigayania na ŭingi wa ibege makanyita gitagati. Hau ati ni ho maahotaga 
gūthoma meciria ma ngai iyo, kūmenya kana ni ngenu kana ni ndakaru, 
na makageria kŭratha ŭria ngoro ya ngai iyo igakorwo ihana rŭciŭ. 

Na o andū a gūtambia ūhoro magathathaūra ndeto na gūtūma ngano 
ciigii ngoro ya ngai iyo. Mūigana wa miti kana boiniti cia ibege nī ūhoro 
wetereirwo kūndū kŭingi na, kūringana na ŭria Mfuachuma aacokire 
kūmenya thuthaini, ūhoro wa boiniti icio hamwe na mūikarīre wa ngoro ya 
ngai iyo wakoragwo wi mūtweinī wa ūhoro magathītiinī ma o-mūthenya 
na o-kiumia na terebiconiinī, na ringi cia būrūri mūna ciagwa mūno 
būrūri ūcio ūkerwo nī wahara thirikari yakuo ikangaūka. 

Mfuachuma akīririkana rūgano rwa Kingi Wahiti Mbukuinī ya Mithiri 
ya Akuŭ ŭria wahūthagīra maguoya ma nyoni gūthima ūritū wa Ma wa 
ngoro cia andŭ atanambatiria amwe kwa Ngai-Wahŭngŭ na gŭikŭrŭkia 
acio angi kwa Ndaimono-Kibeberi. Ningi agicoka akiririkana Mūtungatīri 
wa Theniteria ŭria wamwīrire ūhoro wa Mūico Mūkuū. Giki kinyūmba 
ni kio gitumiirie ūhoro, Mfuachuma akiyira. Ino kina ni yo Hekarū iria 
kihumo gia kironda! Kihonia gikiri ha? 

ES o hau, arigitwo ni ŭria riu egwika, Mfuachuma akiona nyumba 
ingi yarigainie na.iyo ya andu ahūgūku kiongo. Aikia maitho 
mwena wa kiingiriro, akiona mtirorongo wa atongoria a Abirika 
metereire hau nja. Agithii akīūmba ndiricainī. 


Rumu iyo yahanaga ta wabici. Andū a thuti njirū na matai ma ngiree, 
maikariire iti mathiūrūrūkīirie metha ya mūthaitī, ya gīthiūrūrī, 
iria yahenagia takī. Aya nī andū mekindīire, matirī na ūgūrūki, 
akiuga. Thingoini mienaini yothe, gwacurītio thikiriini nyingi cia 
makombiuta, ta arī magemio. Aya nao mareka atia? Ni kii metereire? 
Mundu wehumbite ta mūthigari agītūmwo nja, kwīra mūtongoria wa 
mbere aingīre, getha ahūngwo mahūri. 


Mūtongoria ūcio agiikarithio giti aroranite na acio maikaire 
methaini: “Ni ūrakīmenya ni ithui arūgamīrīri a Ngwataniro ya 
Atūmwo-a- 

Ndingūri (Global Corporation Agency Inc,) iria nayo irūgamīrīire 
Ndingūri-cia-mbeca-Thī ngima (Global Moneyocracts)” Ndingūri 
nyene giti ikimwīra. 

Magikimiria arore mabu yari thikiriini imwe rūthingoinī. Yari mabu 
ya bŭrŭri wake. Mabuini iyo hari na timigui twamenamenūkaga, 
o kamŭgui koorotete haria hothe haari na thahabu, ndayamondi, 
maguta, rūthuku, uraniamu, na ūtonga-wa-mūmbire ŭria wiyerŭhagia 
kana ŭteyerŭhagia. Mūtongoria ūyū aathamirie kanua gake nī 
kūmaka, hakuhi gakahŭke, ni kuona ŭria ndingŭri ici ciūī būrūri 
wake kŭmŭkira. Ati o ni moi cia ūtonga ŭria mūhithe ndaini ya tiiri na 
runguini rwa maai! 

Ndingūri io nyene giti igikimwira ati o ni mehariirie kūgūra 
raithenithi ya kwenjera na kūgetha titonga dria wothe wi būrūriinī 
wake, o hamwe na tiria ūngiuma mokoini na tomboini wa andū 
ake. Agikimwira ta ūū: gicunji kia mirongo mūgwanja hari igana, 
kirithiyaga kūrī Global Agency Inc ni ūndū wa hakiri na mūthithū 
Uria mahŭthirite hari gŭtuiria na gūcora, na ningi ŭria mekŭhŭthira 
magīkūria. Nakio gicunji kia mirongo itatŭ hari igana gigathii hari 
būrūri, kigayanwo ta tu: gicunji kia mirongo firi ni kio kia būrūri; na 
gia ikumi, mŭhukoini waku mūtongoria. 

No riria kuonekire ta mŭtongoria atanakenio ni mūbango ūcio, 
magikimwira ndagatangike ngoro ni kaūndū ta kau. Ni marimŭigagira 
igai riake bengiini cia hitho, ŭŭ ati andū ake matikamenya ici, ri kana 
ri. O na aigua ūguo ndaatigire kūnuguna, nao makimenya o rimwe ati, 
ti kūmenyeka ni andū ake kūratūma mūtongoria ūyū ahinde - akiri 
we mwene būrūri - nī mūigana wa igai riake watūmaga aimbie iromo. 
Igai riake rigikiongererwo rigituika ria ikŭmi na ithano, na ria būrūri 
ikumi na ithano, nake akiiganira narua. 

Nao makimwira ati tondu ni mamwika uguo, nake no mūhaka 
amaiguithie na akindīre wega atī mbirarū na borithi yake yothe nī 

irihotaga kŭriithia aruti a wira na müingi wa būrūri wega. Ahingia uguo, 
nao ni megūtigīrīra ati nī arikombagirwo cia kūrīha indo cia mbaara 
iria angienda, cia kūmūhotithia kuona ati andil ake matikoiga nyuru 
kana cere, matikonio nganga mbute. Nake akīmera: “Tigaai kūmaka 
kana kwenyenyio nī nganja: nī ma atī andū akwa me rūtha rwa gūikia 
miti ya karatathi. No nacio mbūtū ciakwa ni ciŭi gūikia miti ya mwaki. 
Ithako ria miti na miti ndiriŭi ta rara ni ri,’ akiuga athekete ni itherū 
riake. 

Acio angi maagaiirwo ūtonga wa būrūri wao na mūbango ūcio, 
no matiamenyaga ŭguo ni guo tondu o mūtongoria athogoranaga 
nao ari o wiki, na oima, ndaakunyagira aria angi ria ona, kana ŭria 
maiguithaniria. 

Umwe tu, nowe waremirwo ni gūtumīria mawega maria eyonera. 
Mabu ya būrūri wake ndionanagia kindū o na kimwe kia goro rungu 
wa thi kana rwa maai, na akianjia kūgirīka mbere ya ndingūri ici. 
Mwene giti akimŭnengereria tūtambaya twa kwigiria maithori. Please, 
wigirie maithori. Tiga kūmaka, akimwira. 

“Ta ndora wega, akimwira, akīmūthathayaga kiande. "Būrūri 
waku ūgūgūciarīra ūtonga mūingī o na makiria ya mabūrūri maya 
maraganwo ūtonga wa maguta, thahabu na ndayamondi. Tua būrūri 
waku mbirira ya mai ma nukiria, na ya kemiko iria ndūrū. Wee 
wendagirie ndŭriri iria ingi gwa gūthikaga giko kiao, kana tuge giko 
kiao gigatuika thahabu mūhukoinī waku. Giko kia niukiria na kemiko 
icio ni cio ikuite mirimt ya kanja, no kirienjagirwo irima inene, na 
andi aku matikamenya kiria githike ho. Ningi mwena ŭcio wothe 
no ūhūrwo marubuku andi kūingīraga o ŭguo, ati ni andi wa Joint 
Military Exercises!” 

Uhoro ūcio wamūninire kieha ngoro na kūmūgiria maithori na ihenya 
gūkīra ciugo cia tha na itambaya ngiri. Werū wa mūthanga ūgatuīka 
warii wa kigina mūhuko! Agitega mati wega aigue tiria mekŭgayana: 

“Gicunji kia mirongo mūgwanja hari igana ni gitū; kia mirongo iiri, 
kia būrūri, na gīa ikūmi giaku. Tiga atī ūngīenda no ūhithe andū aku 

cia mtibango tyu, na kwoguo wikire ciothe — ciaku na cia būrūri — 
mūhuko, na tūkūigīre bengi gūkū, kari nda ya bengi cia kūraya na 
gwaku gatiiyumbŭraga. Riria waigua ūkienda kūruta tūmwe, ūkera 
būrūrī ati wathii mūrīmo kūmamathīra ūteithio. Kuma hari maciaro 
ma gicunji giaku, tūkahe andi aku gicunji gia ikūmi ati ni ŭteithio 
aria ūtarī mūthaye na mikanda. Tūteithie tūgūgūteithie tūteithanie: 
T-ITHATU:” 

Kūigua ūguo, mūtongoria ūcio akihuria tūtambaya türia twa kwigiria 
maithori, no rīu nī ma gīkeno. Mūtongoria aiguire ngatho nyingī 
ngoroinī ati riria oimire nja athiire anīrīire ūrīa agarūra būrūri wa 

mūthanga watuika mūgūnda wa thahabu. Kūigua ūguo, acio angi 
matiariire marīgu, o mūtongoria eheyaga gītūmi gia gūcoka thiini, no 
nī kūmathaitha matue gwake mbīrīra ya mai ma niukiria na kemiko. O 
na ūmwe akimaiguithia ŭria ekūnina mītitū yothe gwake, būrūri wake 
aūtue wa thahabu cia mai ma nukiria. 

O hīndī īyo mararūhia, mūtongoria ūmwe wacereirwo nī ūndū 
wa kwamba kūhīngīcwo ni kaūndū būrūriinī wake, agiūka ahiūhīte 
na akiira aria akorire hau nja ati mathii ndundu matikahūrwo na 
gathanju kamwe, no ningi amenya ati nimekŭrikiirio, agikimathaitha 
mamweterere getha acoka macokere ŭria gwekika mari hamwe, na 
akihungura na thiini. | 

Ciamuona, Ndingūri ikiamba kūrorana ta ici itekumwirigiriire, na 
imwe ikihehanirira: githi ūyū tütiroigite ciake ithondekwo ni andū ake! 
Mangūrī mao makiongerereka maigua mūtongoria ūyū aregana na 
mūbango wothe, mīri na hwangwa, igai na mūgayanīre. Akiuga: 

“Andu akwa marandūmire gūkū kuga ..” akianjia gūtenderia ūhoro, 
no mwene giti akīmūrengera iguru. 

“Kai mūtongoria ūyū wiragwo ni andū aku ūrīa ūgwīka, nawe 
ūgatengera kūhingia wendi wao? Kai wī mūtongoria wa gūtongorio?” 

Mūtongoria ŭcio akihana ta aya wahingicwo nī kiŭria kiu, agicoka 
akiuga: 

“Nii ndi mūgambo wa mŭingi, na marenda ndūgamīrīre ma na 
kīhooto na ūtonga wa būrūri wao.” 


O hindi iyo hau hakiingira mūndū akinengereria mwene giti karatathi 
karia aikirie ritho, amwe ao matumiirie mitheko, agicoka akirora na 
kwi mūtongoria, akimtinengereria karatathi, akiugaga na mūgambo wa 
tha: ` 

“Andi aku ni maragwita ūcoke” Karatathi kau kandikitwo: UHORO 
MUHIU na koigīte ati mūtongoria ūcio ni mūgarūre nī mbirarū ciake. 
Na mūnene wa mbūtū cia mbaara, ŭria ūroire ūnene, riu e njiraini 
arorete Niuyoko, gūcemania na atongoria aria angi a Abirika ... 

fuachuma aiguire akienda gūkayūrūrūka kaūndū no mūkanye 
ndūmūreka. Akīgeria gūikia thari na magūrū na mathagu, nī ruo 
na marakakara. Akigwa thi mu. 


Ahingūria maitho, akiigua ngoro yahorahorera ni kuona Wahu, 
mūtumia wake, na nda yake, arūgaime hakuhi nake. Akiamba kwihutia 
mīromo, no ndaigana gwitikia ūira wa twara twake. Agitikira akīguthūka 
na thiini, akiirora na gīcicio. Riria onire ati iromo ciake ti mūthece, 
moko make ti mathagu, na banjama ciake na itonyo ria igūrū no iria 
ekwihumbite riria ria mbere eyarire gitiini ahurūke, akiigua ahorera 
ngoro wega, agīcoka barandainī. 

Tūtari twake twarī o hau thi, magŭrŭini ma giti. Utiganu wa hindi iyo 
na riu no ati kiruru kia rŭcini riu kiari kia kihwaiini. 

“Ngai agathwo, Wahu akimwira. “Nyuma hakuhi gwita ndagitari. 
Ūtukū wothe, kwiyariria. Naguo mtithenya wothe tikome ūkīnegena ta 
nyoni. O na mūgate ndūnarīa wariyo nī nyoni ...” 

Aigua ūguo, Mfuachuma akīroria maitho na ya nja, akiona kīnyoni 
kiirū kirigaime karŭgiriini. Maitho mao magītūngana, nyoni ikihana 
ta yamunira ritho, igicoka ikioya mathagu, īkiūmbūka igithii. 


Riu akiigua ainaina ni mbica cia maūndū maria mothe ekuonaga ta 
marekika kiabiti. No ningi ūcayanici wake ūkīmūcoka, akiiyūmīrīria. ` 
Kiu giothe kiuma kiroto. Gūtirī ūndū ta ūcio, wa nyoni kwaria, nake 
gūtengerio nī maitho atarona. Ng'endo icio na nyoni icio, ni mbica cia 
kiongo kihiŭ nī anda wa ngoro kŭhiyahiyana ni rūgendo rwa guthii 
Niuyoko, gūkuhīhīria. 

MIE uyu ungi Mfuachuma akioya rūgendo arorete ya 
Manihatani, Niuyoko. Ngoro yake riu ni yahorerete biti, tondū 
ni eheretie maheni ma kiongo. Tiga ati, riria onire ndege ikiimbŭka na 
kŭmba kihaaroini kia ndege gia Karibuni International, na thuthaini 
kia Heathrow, Randani, ni onire wega ati ndege ihana nyoni rieraini. 
Ndege igiakwo ikobagia mathagu na mūmbūkīre wa nyoni, na akimenya 
wega ni kio giatūmire ciitwo ūguo na githwairi. 


Maikarire | Heathrow 
thikū igiri ni ūndū wa 
mūhūro wigii ageri-ngero. 
Ūgwati ūcio watuīrio na 
ŭkioneka ní mūhuhu, 
ndege igitikirio kumba na 
kūmbūka. Rīrīa mūicoinī 
maakinyireNiuyokorŭcini 
kiroko, na Mfuachuma 
agithii mŭkawaini wake, 
Luxury Lexington Hotel 
Complex, hakuhi na 
Grand Central na United 
Nations, aakorire rumu 
yake itari tayari, tondū 
matiamwirigiriire mathaa 
macio. Akiamba gweterera 
hau Kiamŭkaniro. 


Agiitia gikombe gia kahūwa agīcoka akīgūra ngathiti ya Mahinda 
ma Niuyoko, anyihie kahinda nayo. Akiroranga mitwe ya tihoro. Aari 
mūhote ni minoga ya rūgendo na ndaiguaga e na hinya wa kūrūmīrīra 
maūndū maritū ta ma ūteti. Akigutirangia maratathi o ūguo nginya 
riria akorire gicunji gietagwo: MACIGIRIRIA. Maitho makiregera hau. 


Gicunji kiu kiari na gacunji kandike: Nyoni, Wiroreri, na Utuiria. 
Mfuachuma akiamba gūtithia haria kamūtwe kangi koigite: Nyoni ya 
Maganjo. Karatathi kau kaheyanaga cia ūhoro ŭria ati riu tiinainitie eroreri 
a nyoni hakuhi thi ngima, kuoneka kwa nyoni ngeni rierainī, njorua icio 
itaahotaga kūmītua kana kimihatira mūtaratarainī wa irathi cia nyoni 
ŭria witanagio na Carolus Linnaeus kana o mūtarīre ingi tondū nyoni 
iyo ni yaregete mitaratara, bamiri ya makiria ma ya irathi ngiri ikūmi 
iria ciŭikaine nī njorua na eroreri a nyoni. 


Nyoni iyo ati yambire kuonwo Thibai, Mithiri, maganjoini ma 
Hekarū ya Kaanaki nī Dr Gregory, Burobetha Harvard, njorua ya 
Hithitūrī na Macigiriria, na Mwiroreri Nyoni, ŭikaine thi ngima. 
Nake akioya gakombiuta gake ka BlackBerry, agītwita, agītūma ūhoro 
itanetiini Rūrenda rwa thi yothe kieyaini kia eroreri nyoni, naguo 
ūhoro ūkoyererwo nī cūcūmindia, na thutha wa kahinda gatari coho 
thoro ni wahunjite mburogoini, cieyaini na rumu cia ndereti ciothe 
cia eroreri nyoni. Nao eroreri makianjia kūmīohia. 


Nyoni iyo yacokire kuoneka Mogandishu kirimaini kihana nyondo 
igiri cia mūtumia, na eroreri a nyoni makianjia kūmīrūmīrīra na 
ndurumeni, na kwiranira kŭria yonwo na kuria yarora nao acio merirwo 
magakorwo mamiohetie na ndurumeni, a o na kūrī maamīrūmagīrīra 
na tūtege twao. No kiria ati kiamahotithagia kūmīrūmīrīra ni Global 
Positioning System. 


Ni ūndū wa Global Navigation Satellite, nyoni yacokire ningi kuonwo 
Marindi, Mombatha, na Zanzibar, kūria yamonyokire mokoinimaatarii 
mŭgŭndaini wa miti ya irio, igicoka kuonwo Zimbabwe, Thaŭthabirika, 
Angora, Kongo, Nainjiria, na thutha ŭcio ikionwo yaringa ndia ndiku 

ya Atiratīki irorete Bahia na icigiriraini cia Karimbia na mêicoini, 
irorete Haiti na Kiumba kuria yoriire irimaini cia Sierra. 


Ūndū aria wari wa magegania wa nyoni iyo nī gūtuīka ati yombaga o 
maganjoinī, na ni kio yabatithitio, Nyoni ya Maganjo, na ati, tiga rimwe 
tu eroreri a nyoni a Amerika a mwena wa Irathiro moonire albatross 
yumīte mwena wa Ndia Ndiku ya India, gūtirī kuoneka nyoni yumite 
kinene nguo, ati o na mūthiīre wayo, ūringithanītio na wa nyoni iria 
ciūīkaine ati nī thii mūno, ta seagulls kana thūngūrūrū, ni wonanagia 
atī Nyoni ya Maganjo nī yoinīte rekondi ciothe cia thabari ndaya. O 
na kuri megeragiria ati yumīte thi ingi, ta Mars, na makoria njorua 
cia ūmenyi wa thi ingi, a Amerika, Racia kana Caina, maminyite 
itwarwo rambu igathomwo wega ni njorua cia nyoni, na ogi a cayanici 
ya thibethi na makiria aria makoragwo makienda kūmenya kana kwi 
muoyo thi ingi. 


Angi nao makoiga ati nyoni iyo yokite gūthigana thi ino getha 
itharikirwo nī Ageni, aikari a thi ingi, na makoiga mbūtū cia mbaara 
cia thi ino, itongoretio ni Ngwataniro ya Mabūrūri, cikare ciihariirie. 


Nao andi a ndini makoiga ati guka kwa nyoni iyo nī kiguŭririo kuma 
Kirikaniroini, o uguo. 


No ningi, ta ino irathaka na hakiri ciao, o riri mareciria nyoni ni 
yagirwo biti, nyoni yacokire kuonwo irerete rieraini ria Manihatani, 
Niuyoko, itanacoka kūmba ndiricainī kinyumba kiria Mūgomano wa 
Kūhonokia Abirika wa atongoria a Abirika na ndongoria cia mbeca 
Cia thi, Ina Kingeretha —Africa Salvation Summit (ASS)], mehingiire 
magicira Uria mekūnyita mbaru mūcemanio wa njorua cia Cayanici na 
Ūturi na mībango iria njorua icio igūcora. 


Akīrīkia uguo, Mfuachuma no magūrū oire arorete rumuini yake 
akahurūkie mwiri ūrīa riu wainainaga kuma rūcuīrī nginya kiara gia 
kūgūrū, akiyŭragia kana o nake nī githanamu, kimūndū gitari ho biti, 
kībica! 

Ūtukū gatagati akīhahūka toro, agiakia matawa, agiikara ahingūrīte | 

maitho. Ta tiga! Ni kīroto kana biti nī aigua mūgambo wa kinyoni kiria? | 

° Ni nii kanyoni karia ka rūganoinī, karīa rimwe gatūmirwo nī | 

l mūciairī kwira mūturi ūratura aturature na ihenya ainūke gwake micii | 
kūrahiūhanīrio nī marimū. 

Rŭcini akioya tegithi arorete kwa ndege acoke mūcii. Kironda na 

kīhonia kia Abirika cii Abirika. | 

Mūhithe 
Angora 

Wahiti 

Marao 
Njambagitungati 
Mbari ya Hūngū 
Wiyathi 

Bara ya 
kiheyokiangai 
Kiheyokiangai 
Wamarŭrŭ 
Macigiriria 
Mūhithitūria 
wa Macigīrīria 
Wahūngū 
Herodutu 
Hūngū 
Nyonimūkingo 
Wathūmbī 
Njīcū 

Kaanaki 

Kirwa 


Kwaūtheri 


Ūtabariri 
wa Ciugo 


- Amon 

- Angola 

— Anubis 

- Berbera 

— Boukman 
- Bihungwe 


- Chimurenga 


- Calle Maceo 
- Maceo 
- Dessalines 


- Environment 


- Environmental Historian 
- Horu/Horus/Heru 

- Herodotus 

-  Hungwe 

- Ibis 

- Isis 

— Jesus 


— Karnak 


- Kilwa 
— Limbe 


E 


K 

Marindi 
Mombatha 

Mutha 
Kihurūko-kia-mūmbi 
Mūhonia 
Mūtī-wa-Abirika 
Nyondo cia Mūirītu 
Muberiki 
Ngaicuma 
Wariūki 

Rūgendo rwa 
Iriaini Itune 
Biramindi 

Buratū 

Wariūa 
Ngaiyarūheni 
Gwakiumiagītheru 
Kīrīmakiega 
Cūcūmindia 
Mūndūrūthi 
Wangero 
KwaMūrūthi 
Thibai 
Wathomemūtheru 
Wathomemūtheru 


Rŭŭi rwa Ngarī 


Malindi 
Mombasa 
Moses 
Memphis 
Makanda 
Mutiusinazia 
Nasa Hablood 
Obelisk 

Ogun 

Osiris 


Periplus of Erythrean Sea 
Pyramid 

Plato 

Ramses 

Shango 

San Domingo 
Schoenberg 

Social media 

Sphinz 

Seth 

Taung 

Thebes 

Toussaint 

LOverture Toussaint 
Webi Shebele 

Ruru ni rugano rwa kiriu 
Rūrū ni rūgano rwa magegania 
Rūrū nī rūgano rwī na gikeno 

Ruru rūgano rwi na ngunyiriri 


Nī rūgano rwa Abirika itū 


Rūgano rwa mūndū mūirū 

Rūgano rwa gwikūwa na gwīkūngūīra 
Rūgano rūgūtūma twihūge na twihūgūre 
Rūgano rūratūria twitiire na twitiye na citū 


Rekei tūmbūke na Mfuachuma 

Rekei atūtware ng’endoini cia kwiyonera 
Rekei twimenyere maingi maria tutoe 
Rekei atūhithūrīrie hitho iria itūire i hithe 


Hitho iria igūtūma twirore ringi twimenye wega 

Hitho iria igūtūma twītiire na twītīye na būrūri witū 

Hitho iria igūtūma tūgarūrīre mithiire na mīkinyūkīrie itu 
Ūtonga wa Abirika ūtongie Abirika 

Ūtonga wa thiomi citū ūtūme ithomithie Abirika 

Ūtonga wa meciria maitū ūtūme macarie Abirika itū 


Miikarire itu tūmīkūrie īnoore na īnorie mioyo itu 
Njiarwa na njiarwa, tene na tene! 


Riu nī tambake rīerainī na Mfuachuma 
Na tūkiūmbūka nake, na ithuī twiyugire: 


Nyoni nyonia nyone! 


Mūcori wa Mbica: Michael Mukuria 

